I næste måned bliver skadestuen i Sygehus Himmerland i Hobro ændret til en småskadeklinik.

Den akutte kirurgi forsvinder fra Sygehus Himmerland. Derfor bliver skadestuen ændret til en klinik, hvor patienter med mindre skader kan blive behandlet. Småskadeklinikken vil være bemandet med behandlersygeplejersker, som er uddannet til at behandle mindre skader som syning og behandling af sår, behandling af øjenskader, mindre forbrændinger og ukomplicerede brud på arme, ben, fingre og tæer. Patienter med større skader vil blive sendt videre til behandling hos enten Sygehus Himmerland i Farsø eller Aalborg Sygehus.